Jaagup Tuisk

Jaagup Tuisk (sündinud 1. augustil 2001) on Eesti popmuusik. Ta mängib klaverit, kitarri ja trummi.

Ta saavutas 2020. aastal "Eesti laulu" konkursil enda kirjutatud ja produtseeritud lauluga "Beautiful Lie" teise koha.

 Haridustee 
Jaagup Tuisk õppis 6. klassini Laagri Koolis, hiljem Gustav Adolfi Gümnaasiumis. Näitlemist on Tuisk õppinud Kaari Sillamaa muusikaliteatris osaledes."Saame tuttavaks: XII noorte tantsupeo peategelased Jaagup Tuisk ja Jennifer Marisse Cohen". XII noorte laulu- ja tantsupidu (30.06-2.07 2017) "Mina jään" (laulupeo koduleht), vaadatud 19.01.2019

 Muusikaline tegevus 

Jaagup Tuisu esimene avalik etteaste oli viieaastaselt reisilaeval, kus ta esitas karaokeloo "Kui on meri hülgehall". Kaheksaselt esitas ta TV3-s "Eesti talendi" konkursil eesti keeles Alexander Rybaki Eurovisioni võidulaulu "Fairytale".Kais Allkivi. 10aastane imelaps: teenisin laulmisega juba viieaastaselt 17.11.2011.
Sestpeale on ta osalenud mitmes võistluslikus telesaates, näiteks
 "Eesti talent" (TV3, 2010);
 "Laulupealinn" (koos Koit Toomega, TV3, 2011);
 "Laulukarussell" (Eesti Televisioon, 2015);
 "Eesti otsib superstaari" (sai 5. koha, TV3, 2018);
 "Eesti laul 2020" (sai 2. koha, ETV, 2020);
 "Eesti laul 2022" (sai 10. koha, ETV, 2022);
 "Tähtede täht" (TV3, 2023)Annaliisa Köss, Taavi Sepp, Kristiina Reimand. Videointervjuu ⟩ «Tähtede tähe» ooperivooru võitnud Jaagup Tuisk veetis saate tõttu unetu öö Postimees, 23.04.2023.

2014. aastal käis ta koos Uku Suviste ja Kristjan Kasearuga kontserditurneel "Kaks ja pool meest".

2015. aastal näitles ta Elton Johni ja Lee Halli muusikalis "Billy Elliot" (NoorTeater, lavastaja Teet Kask).

2017. aastal XII noorte tantsupeol "Mina jään" täitis ta Koidu rolli ja osales ka Vabaduse väljakul toimunud isetekkelisel tantsupeol.

2018. aasta juulis ilmus singel "Käes nüüd aeg" ja 2018. aasta novembris singel "Legendid omas loos".

2019. aastal ilmus singel "Hetkes" ja 2019. aasta detsembris singel "Beautiful Lie", mis sai konkursil Eesti Laul 2020 teise koha.

2020. aasta juunis ilmus singel "Miinusprojekt" ja 2020. aasta oktoobris singel "Bachata".

2022. aastal oli ta Eesti Televisiooni noorte lauljate võistluse "Tähtede lava" saatejuht.Galerii: lauluvõistlus "Tähtede lava" alustab ETV-s pühapäeval ERR Menu, 07.01.2022.

 Viited 

Kategooria:Eesti lauljad
Kategooria:Sündinud 2001